Kvinne funnet død i Oslo - etterforskes som drap
Kvinnen skal ifølge Aftenposten ha blitt funnet død klokken 17.19. Oslo -politiet ventet så til etter klokken 22.30 før de meldte om dødsfallet på Twitter. – Basert på funn på steder etterforsker vi denne saken som et drap, bekrefter operasjonsleder Rune Hekkelstrand i Oslo-politiet til VG. Han vil ikke kommentere saken ytterligere utover at politiet kommer har satt i gang teknisk og taktisk etterforskning og kommer tilbake med mer informasjon i løpet av kvelden. Bispekaia ligger like ved Operaen i Oslo sentrum, og torsdag kveld var både flere politibetjenter og dykkere fra Oslo brann- og redningstjeneste på stedet. Dykkerne søkte i vannet i flere timer, før de avsluttet arbeidet litt over midnatt. Det er foreløpig ikke kjent om det ble gjort noen funn eller hva de lette etter. Oslo-politiet har vært svært tilbakeholdne med opplysninger i saken, og ønsket tordag kveld ikke å gi ytterligere informasjon om drapsetterforskningen.
Politiet har startet drapsetterforskning etter at en kvinne ble funnet på Bispekaia i Oslo.